b'\n_START_ARTICLE_\nSakarski seznam kraljev\n_START_PARAGRAPH_\nSakarski seznam kraljev ali Sakarska plo\xc5\xa1\xc4\x8da je starodavna plo\xc5\xa1\xc4\x8da iz ramze\xc5\xa1kega obdobja s seznamom egip\xc4\x8danskih faraonov. Plo\xc5\xa1\xc4\x8do so odkrili leta 1861 v grobnici uradnika Tjenrija ali Tjuneroja, \xc2\xbbglavnega sve\xc4\x8denika-lektorja\xc2\xab in \xc2\xbbnadzornika del na vseh kraljevskih spomenikih\xc2\xab faraona Ramzesa II. v Sakari._NEWLINE_Na seznamu je 58 faraonov od Ad\xc5\xbeiba in Kaaja (Prva dinastija) do Ramzesa II. (Devetnajsta dinastija). Faraoni so zapisani v obratnem \xc4\x8dasovnem zaporadju. Faraoni iz Drugega vmesnega obdobja, Hiksi in tisti, ki so bili blizu hereti\xc4\x8dnemu Ehnatonu, so izpu\xc5\xa1\xc4\x8deni._NEWLINE_Imena, zapisana v kartu\xc5\xa1ah, od katerih je ohranjenih samo 47, so zelo po\xc5\xa1kodovana. Zelo pogoste so tudi napake. Na seznamu so na primer omenjeni samo \xc5\xa1tirje vladarji iz Tretje dinastije. \xc4\x8casovno zaporednje je pravilno samo v Dvanajsti dinastiji. Prva znana fotografija Sakarskega seznama faraonov je bila objavljena leta 1865. Bolj natan\xc4\x8dne fotografije so na razpolago na spletni strani Kairskega muzeja in v knjigi Po Kairskem muzeju Zahija Hawassa.'